மேல் மாகாணம், இலங்கை

மேல் மாகாணம் அல்லது மேற்கு மாகாணம் (Western Province, ) இலங்கையின் ஒன்பது மாகாணங்களில் ஒன்று. இலங்கையில் மாகாணங்கள் 19ம் நூற்றாண்டு முதலே நிருவாக அலகுகளாக இருந்து வந்த போதும், 1987 இல் இலங்கை யாப்பின் பதின்மூன்றாவது திருத்தம் கொண்டுவரப்பட்ட போதே இவற்றுக்கு சட்டபூர்வமான அந்தஸ்து கிடைத்தது. இதன் மூலம் மாகாணசபைகள் அமைக்கப்பட்டன. மேல் மாகாணம் இலங்கையில் அதிக மக்கள் தொகை கொண்ட மாகாணம் ஆகும். இம்மாகாணத்திலேயே சட்டபூர்வத் தலைநகர் சிறீ ஜெயவர்தனபுர கோட்டை, மற்றும் நிருவாக, வணிகத் தலைநகர் கொழும்பும் அமைந்துள்ளன.

இலங்கைத்தீவின் மேற்குக் கரையில் அமைந்துள்ள இது, கொழும்பு, கம்பகா, களுத்துறை ஆகிய மாவட்டங்களை உள்ளடக்கியுள்ளது. வடக்கே வடமேல் மாகாணத்தையும், தெற்கே தென் மாகாணத்தையும், கிழக்கில் சப்ரகமுவா மாகாணத்தையும் எல்லையாகக் கொண்டுள்ளது.

முக்கிய நகரங்கள்
 நகரம்  மாவட்டம்  மக்கள்தொகை(2001கணக்கெடுப்பு) கொழும்பு  கொழும்பு 647,100 தெகிவளை-கல்கிசை  கொழும்பு 210,546 மொறட்டுவை  கொழும்பு 177,563 சிறீ ஜெயவர்தனபுர கோட்டை  கொழும்பு 116,366 நீர்கொழும்பு  கம்பகா 127,754 கம்பகா  கம்பகா 9,889 களுத்துறை  களுத்துறை 37,451

 மேற்கோள்கள் 

பகுப்பு:மேல் மாகாணம், இலங்கை